PATVIRTINTA

Lazdijų r. Šeštokų mokyklos

direktoriaus 2023 m. lapkričio d.

įsakymu Nr. ŠTMV7-

## lazdijų r. ŠEŠTOKŲ MOKYKLOS BENDRADARBIAVIMO SU MOKINIŲ TĖVAIS (GLOBĖJAIS, RŪPINTOJAIS) IR JŲ INFORMAVIMO TVARKOS APRAŠAS

**I SKYRIUS**

**PASKIRTIS IR BENDROSIOS NUOSTATOS**

1. Lazdijų r. Šeštokų mokyklos bendradarbiavimo su mokinių tėvais (globėjais, rūpintojais) ir jų informavimo tvarkos aprašas (toliau – Aprašas) parengta vadovaujantis Lietuvos Respublikos švietimo įstatymu ir Lazdijų r. Šeštokų mokyklos (toliau – Mokykla) nuostatais, Mokyklos veiklos planu.
2. Aprašas reglamentuoja Mokyklos bendradarbiavimo ir bendravimo su mokinių tėvais ir jų informavimo turinį, formas, būdus ir sistemingumą.
3. Aprašas aprobuojamas mokytojų tarybos posėdyje ir tvirtinamas Mokyklos direktoriaus įsakymu.

**II SKYRIUS**

**TIKSLAI IR UŽDAVINIAI**

1. Tikslas: vienyti mokinių, jų tėvų ir mokytojų pastangas siekiant aukštesnės ugdymo kokybės, plėsti bendradarbiavimo ryšius.
2. Uždaviniai:
	1. planinga tėvų informavimo sistema;
	2. aktyvus tėvų dalyvavimas mokyklos savivaldoje;
	3. tėvų švietimas, skatinantis tėvus domėtis mokykloje vykdoma veikla, joje dalyvauti.

**III SKYRIUS**

**PRINCIPAI**

1. Demokratiškumas.
2. Sistematiškumas (darbas su tėvais (globėjais, rūpintojais) yra nuoseklus ir planingas; tėvai (globėjai, rūpintojai) periodiškai informuojami apie jų vaikų mokymąsi, lankomumą ir elgesį.
3. Atvirumas tėvams (globėjams, rūpintojams) - prieinama informacija ne tik apie jų vaikus, bet ir apie Mokyklos visos bendruomenės veiklą.
4. Lankstumas - Mokykla atsižvelgia į tėvų (globėjų, rūpintojų) pageidavimus, susijusius su jų vaikų ugdymu(si).
5. Empatiškumas- įsijaučiama į tėvų (globėjų, rūpintojų) situaciją.

**IV SKYRIUS**

**BENDRAVIMO, BENDRADARBIAVIMO IR INFORMAVIMO ORGANIZAVIMAS**

1. Mokykla informaciją tėvams teikia:
	1. interneto svetainėje <http://sestokai.lazdijai.lm.lt/>;
	2. tėvų dienų mokinių tėvams metu (2 kartus per metus). Tėvų dienas organizuoja administracija. Jų metu tėvams (globėjams, rūpintojams) sudaroma galimybė susitikti su administracija, konsultuotis su jų vaikus mokančiais mokytojais, pagalbos specialistais. Administracija organizuoja papildomai susirinkimą 10 (dėl supažindinimo su vidurinio ugdymo programos įgyvendinimu ir PUPP organizavimo ir vykdymo tvarkos aprašu) klasės mokiniams ir jų tėvams;
	3. klasių susirinkimuose (1-2 kartus per pusmetį). Klasių auklėtojai organizuoja teminius tėvų susirinkimus. Pirmas tėvų susirinkimas organizuojamas rugsėjo arba spalio mėnesiais, kuriame tėvai supažindinami su bendraisiais reikalavimais, tvarkos ir ugdymosi taisyklėmis, mokinių pažangos ir pasiekimų vertinimu (gali dalyvauti ir dalykų mokytojai). Klasių auklėtojai el. dienyne įrašo tikslią susirinkimo datą. Mokinių tėvai pasirašytinai informuoja klasių auklėtojus apie galimybę atvykti ar susisiekti su klasės auklėtoju. Iškilus problemoms, klasės auklėtojas į individualų susitikimą su mokinių tėvais (globėjais, rūpintojais) gali pakviesti dalykų mokytojus, mokyklos specialistus ir administracijos atstovus;
	4. elektroniniu paštu ar telefonu (apie mokinių pasiekimus, pažangą, lankomumą ir elgesį- kartą per mėnesį ir dažniau (esant reikalui);
	5. parengtame mokyklos pristatyme skaitmeniniu formatu;
	6. įrašais elektroniniame dienyne;
	7. individualiuose pokalbiuose, tėvams apie atvykimą į mokyklą, apie atvykimą informavus iš anksto. Individualaus susitikimo metu klasės vadovas supažindina mokinio tėvus (globėjus, rūpintojus) su mokinio ugdymosi pasiekimais, po pamokiniais pasiekimais, aptaria lankomumo klausimus, spec. poreikių mokinių tėvus supažindina su vaikų spec. ugdymo programomis ir pasiekimais bei ugdymosi problemomis. Klasės auklėtojai supažindina mokinių tėvus (globėjus, rūpintojus) su konkrečiomis mokytojų dalykininkų užfiksuotomis problemomis, pasiūlymais ir patarimais. Reikalui esant, dalyko mokytojai gali parodyti mokinio tėvams (globėjams, rūpintojams) vaiko sąsiuvinius, pratybų sąsiuvinius bei kitus mokinio atliekamus darbus;
	8. oficialiu pranešimu klasės auklėtojai informuoja nepažangių ir daug pamokų be pateisinamos priežasties praleidusių mokinių tėvus (globėjus, rūpintojus);
	9. likus mėnesiui iki pusmečio/metinio pažymio vedimo, klasės auklėtojas informuoja tėvus (globėjus, rūpintojus) apie numatomus neigiamus pusmečio įvertinimus;
	10. apie mokyklos veiklą straipsniais spaudoje;
	11. mokyklos socialinio tinklo paskyroje.
2. Tėvai (globėjai, rūpintojai) įtraukiami į mokyklos savivaldą:

12.1 trys tėvų atstovai yra Mokyklos tarybos nariai, svarsto aktualius Mokyklos veiklos klausimus;

12.2 klasių tėvų komitetai dalyvauja svarstant klasių reikalus ir problemas, priima sprendimus, teikia įvairias iniciatyvas, galinčias pagerinti ugdymo proceso organizavimą, tėvų ir pedagogų bendradarbiavimą.

1. Vykdomas tėvų švietimas:

13.1. tėvams (globėjams, rūpintojams) organizuojamos paskaitos-susirinkimai pedagogikos, psichologijos, nusikalstamumo, lytinio ugdymo, psichotropinių medžiagų vartojimo prevencijos ir kitais klausimais;

13.2. individualiai tėvus (globėjus, rūpintojus) konsultuoja Mokyklos vadovai, socialinė pedagogė, psichologė, specialioji pedagogė-logopedė, klasių auklėtojai, dalykų mokytojai ir kiti specialistai.

13.3. tėvai (globėjai, rūpintojai) kviečiami pokalbiams į Mokyklos vaiko gerovės komisiją, aptariama pedagoginė-psichologinė ir kitokia pagalba mokiniui, patiriančiam mokymosi sunkumų, teikiamos konsultacijos tėvams;

1. Tėvai (globėjai, rūpintojai) įtraukiami į Mokykloje vykdomus projektus.
2. Tėvai (globėjai, rūpintojai) kviečiami į Mokykloje organizuojamus renginius, šventes, klasių valandėles, ekskursijas ir išvykas, mokslo metų pradžios ir pabaigos šventes, išsilavinimo pažymėjimų įteikimą, atvirų durų dienas, atviras dalykų pamokas ir kitus renginius.
3. Tėvų (globėjų, rūpintojų ) anketavimo tikslai:

16.1. greičiau ir išsamiau susipažinti su mokinių šeimomis, jų gyvenimo sąlygomis, sveikata, problemomis;

16.2. sužinoti tėvų nuomonę ugdymo(si) klausimais;

16.3. analizuoti ugdymo rezultatus;

16.4. tirti mokinių adaptaciją, perėjus į dalykinę sistemą.

1. Mokykla ir tėvai (globėjai, rūpintojai) pasirašo vaiko priėmimo į Mokyklą sutartį. Mokykla ir tėvai (globėjai, rūpintojai) įsipareigoja dėl atsakomybės už vaiką. Mokykla įsipareigoja užtikrinti tinkamas mokymosi sąlygas, saugumą ugdymo procese, kokybišką ugdymo programos vykdymą, suteikti pedagoginę, psichologinę, specialiąją ir socialinę pagalbą. Sutartyje aptariamos svarbiausios darbo tvarkos taisyklių nuostatos.

**V SKYRIUS**

**BAIGIAMOSIOS NUOSTATOS**

1. Bendravimo ir bendradarbiavimo su tėvais ir jų informavimo sistemos diegimas leis geriau valdyti ugdymo pokyčius:

18.1. tobulinti ugdymo turinį, metodus ir formas;

18.2. didinti mokinių mokymosi motyvaciją;

18.3. siekti efektyvesnių ugdymo(si) rezultatų;

18.4. nukreipti mokinius karjeros planavimui pagal gebėjimus ir polinkius.

\_\_\_\_\_\_\_\_\_\_\_\_\_\_\_\_\_\_\_\_\_\_